**Greit å vite:**

| **Når jeg leser …** | **da betyr det …** |
| --- | --- |
| erstatning, en | her: økonomisk bidrag som følge av skade eller tap |
| etterlatt, en | en person i nær relasjon til en død person |
| flertall, et | en majoritet, mer enn halvparten |
| forurense, å | å gjøre uren |
| giftig | som inneholder gift, som kan virke skadelig eller drepende |
| gransking, en | en grundig undersøkelse |
| industri, en | en stor virksomhet  |
| mangelfull | som har mangler eller feil |
| ofre, å | det å yte eller gi slipp på noe til fordel for noen andre |
| oppfølging, en | det å jobbe videre med noen eller noe, eller å gi noen økt oppmerksomhet  |
| oppgitt | som har gitt opp, er fortvilt eller nedstemt |
| overleve, å | her: å leve gjennom en farlig hendelse |
| plattform, en | her: en installasjon til sjøs som brukes til å hente olje ut av havets bunn, olje-plattform |
| regning, en | her: ansvaret  |
| (norsk) sokkel, en | Norges landmasse under sjøen utenfor Norge |
| støtte, å | her: å hjelpe, vise omsorg |

696 – Ofret livet for Norges rikdom

 Klar Tale nr. 21 / 2025

Norge er et av verdens rikeste land. Vi har tjent masse penger på olje. Olje-industrien er i dag Norges største industri.

Olje-eventyret startet på 1960-tallet. Da begynte vi å lete etter olje under hav-bunnen i Nordsjøen. I 1969 ble feltet Ekofisk funnet. Dette er et av de største olje-feltene som noen gang er funnet til havs. I årene etter har det blitt gjort flere store funn.

Oljen vår brukes til mye forskjellig. Bensin, diesel, parafin, plast og drivstoff til fly og raketter er eksempler.

Oljen hentes opp ved hjelp av olje-plattformer og spesielle skip. Det aller meste av oljen selges til utlandet.

*Kilder: Lille norske leksikon, Regjeringen, Ung Forskning*

**Spørsmål:**

1. Hvilket olje-felt ble funnet utenfor Norge i 1969?

**Svar:**

2. Hvor mange døde i ulykken med plattformen Alexander Kielland i 1980?

**Svar:**

3. Hvilket nettverk er Anders Helliksen styre-leder i?

**Svar:**

4. Hvilket selskap leide Alexander Kielland-plattformen?

**Svar:**

5. Hva er egentlig olje?

**Svar:**

6. Hvorfor mener noen at Norge bør slutte med olje?

**Svar:**

7. Hvorfor diskuterer politikere Alexander Kielland-ulykken nå?

**Svar:**

8. Hva kan olje brukes til?

**Svar:**

**Oppgave: Sett ordene på rett sted i teksten**

 levde

 dersom

 mye

 påvirkes

 fossilt

 plan

 forurensning

 ut

rå-olje

slutte

Må vi slutte med olje?

Olje, eller \_ \_ \_ \_ \_ \_ \_ \_, er et flytende stoff. Olja er rester av dyr og planter som finnes i jord-skorpa. Dyrene og plantene \_ \_ \_ \_ \_ for millioner av år siden. Derfor kaller vi ofte olje for \_ \_ \_ \_ \_ \_ \_ brensel.

Olje kan brukes til \_ \_ \_ forskjellig. Det inneholder mye energi, men forurenser mye. Giftige stoffer slippes \_ \_ i lufta når vi brenner olje. Olje bidrar derfor til global oppvarming og klima-endringer.

Mange mener derfor at Norge bør \_ \_ \_ \_ \_ \_ helt med olje. Noen mener at det vil føre til mindre \_ \_ \_ \_ \_ \_ \_ \_ \_ \_ \_ \_ og utslipp av klima-gasser.

Andre mener at andre land vil produsere mer \_ \_ \_ \_ \_ \_ Norge slutter med olje. De mener at klimaet kan \_ \_ \_ \_ \_ \_ \_ \_ negativt dersom Norge lar olja ligge.

Norge har foreløpig ingen \_ \_ \_ \_ om å slutte helt med olje. Men vi har en plan om å forurense mindre.

*Kilder: Lille norske leksikon, NRK, Store norske leksikon, Regjeringen*

Du finner artikkelen du trenger til denne oppgaven i papirutgaven av Klar Tale. Du finner den i e-avisen her: <https://utgave.klartale.no/>

Du finner også artikkelen på klartale.no.

**Om bindestreker:**

I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.